Köntinjärvi

Köntinjärvi on Keski-Suomessa Jämsässä ja Pirkanmaalla Kuhmoisissa Jyrkysenkulman kylän lähellä sijaitseva järvi. Maantietoa Järven pinta-ala on 14,6 hehtaaria, se on 800 metriä pitkä ja 400 metriä leveä. Järvellä ei ole kartan mukaan saaria ja sen rantaviivan pituus on 2,4 kilometriä. Rannat ovat suurimmaksi osaksi metsämaata, mutta järven etelä- ja pohjoisrannoilla on myös peltoja ja niittyjä. Järven ympäristössä on kaksi taloa ja kolme vapaa-ajan asuntoa. Jämsän ja Kuhmoisten välinen kunnanraja jakaa järven kahteen suunnilleen yhtä suureen osaan siten, että lounaisosa kuuluu Kuhmoisiin ja koillisosa Jämsään. Vesistösuhteet Järvi sijaitsee Kymijoen vesistössä (vesistöaluetunnus 14) Suur-Päijänteen alueen (14.2) Arvajanjoen valuma-alueella (14.26), jonka Virtalanojan valuma-alueeseen (14.264) se kuuluu. Järven vedenpinnan korkeus on 111,8 metriä mpy. Siihen laskevat Alainen Salavajärvi, Hangasjärvi, Iso Oksjärvi ja Silmänen. Laskuoja lähtee järven eteläpäästä ja laskee 1,3 kilometrin päässä Sammaliseen. Laskuojan pudotus on 1,1 metriä. Historiaa Vuoden 1966 peruskartassa myös järven länsirannalla oli peltoa etelä- ja pohjoisrantojen peltojen lisäksi. Vuoteen 1988 mennessä pellot olivat osin metsittyneet. Lähteet